Prezentul document conține informațiile aprobate referitoare la produs pentru Firazyr, cu evidențierea modificărilor aduse de la procedura anterioară care au afectat informațiile referitoare la produs (EMA/VR/0000323895).

Mai multe informații se pot găsi pe site-ul Agenției Europene pentru Medicamente: https://www.ema.europa.eu/en/medicines/human/EPAR/firazyr






















ANEXA I

REZUMATUL CARACTERISTICILOR PRODUSULUI

1.	DENUMIREA COMERCIALĂ A MEDICAMENTULUI

Firazyr 30 mg, soluţie injectabilă în seringă preumplută.


2.	COMPOZIŢIA CALITATIVĂ ŞI CANTITATIVĂ

Fiecare seringă preumplută a 3 ml conţine acetat de icatibant, echivalent la icatibant 30 mg. 
Fiecare ml soluţie conţine icatibant 10 mg.

Excipient(ți) cu efect cunoscut
Pentru lista tuturor excipienţilor, vezi pct. 6.1.


3.	FORMA FARMACEUTICĂ

Soluţie injectabilă.
Soluţia este un lichid limpede şi incolor. 


4.	DATE CLINICE

4.1	Indicaţii terapeutice

Firazyr este indicat pentru tratamentul simptomatic al crizelor de angioedem ereditar (AEE) la adulţi, adolescenți și copii cu vârsta de 2 ani și peste, cu deficit de inhibitor al C1-i esterazei.

4.2	Doze şi mod de administrare

Firazyr este destinat a fi utilizat sub îndrumarea unui specialist în domeniul medical.

Doze

Adulți

Doza recomandată pentru adulți este o singură administrare subcutanată a soluţiei conţinute în Firazyr 30 mg soluţie injectabilă în seringă preumplută. 

În majoritatea cazurilor, o singură injecţie cu Firazyr este suficientă pentru tratamentul unei crize de angioedem ereditar. În cazul în care nu se obţine o ameliorare suficientă sau dacă simptomele reapar, se poate administra o a doua injecţie cu Firazyr după 6 ore. Dacă cea de-a doua injecţie nu produce o ameliorare suficientă sau se observă o revenire a simptomelor, poate fi administrată o a treia injecţie de Firazyr, după un alt interval de 6 ore. În decursul a 24 de ore nu este recomandat să se administreze mai mult de 3 injecţii cu Firazyr. 

În cadrul studiilor clinice nu s-au administrat mai mult de 8 injecţii cu Firazyr pe lună. 

Copii și adolescenți

Doza recomandată de Firazyr în funcție de greutatea corporală la copii și adolescenți (cu vârsta între 2 și 17 ani) este prezentată în tabelul 1 de mai jos.

Tabelul 1: Schema de dozaj pentru copii și adolescenți

	Greutate corporală
	Doza (volumul injecției)

	12 kg - 25 kg
	10 mg (1,0 ml)

	26 kg - 40 kg
	15 mg (1,5 ml)

	41 kg - 50 kg
	20 mg (2,0 ml)

	51 kg - 65 kg
	25 mg (2,5 ml)

	> 65 kg
	30 mg (3,0 ml)



În cadrul studiului clinic a fost administrată cel mult o injecție cu Firazyr per criză de AEE. 

Nu poate fi recomandată o schemă de dozaj la copii cu vârsta mai mică de 2 ani sau cu greutatea mai mică de 12 kg, deoarece siguranța și eficacitatea la această grupă de copii nu au fost stabilite.

Vârstnici

Referitor la pacienţii cu vârsta peste 65 de ani sunt disponibile informaţii limitate. 

La vârstnici s-a demonstrat o expunere sistemică mărită la icatibant. Nu se cunoaşte relevanţa acestui fapt cu privire la siguranţa Firazyr (vezi pct. 5.2). 

Insuficienţă hepatică

Nu este necesară ajustarea dozei la pacienţii cu insuficienţă hepatică.

Insuficienţă renală

Nu este necesară ajustarea dozei la pacienţii cu insuficienţă renală. 

Mod de administrare

Firazyr este destinat administrării subcutanate, de preferinţă în zona abdominală.

Firazyr soluție injectabilă trebuie injectată lent, datorită volumului care urmează a fi administrat. 

Fiecare seringă cu Firazyr este destinată pentru o unică folosinţă.

Consultați prospectul pentru instrucțiunile de utilizare.

Administrarea de către îngrijitor/autoadministrarea

Decizia de a începe administrarea de către îngrijitor sau autoadministrarea Firazyr trebuie luată numai de către un medic cu experienţă în diagnosticarea și tratarea angioedemului ereditar (vezi pct. 4.4). 

Adulți

Firazyr poate fi autoadministrat sau administrat de către persoana care asigură îngrijirea pacientului, numai după instruirea de către un specialist în domeniul medical cu privire la tehnica administrării injecţiilor subcutanate.

Copii și adolescenți cu vârsta între 2 și 17 ani

Firazyr poate fi administrat de un îngrijitor numai după ce acesta a fost instruit de un cadru medical cu privire la tehnica de injectare subcutanată. 

4.3 Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1.

4.4 Atenţionări şi precauţii speciale pentru utilizare

Crize de angioedem ereditar cu manifestări la nivelul laringelui

După administrarea injecţiei, pacienţii cu crize de angioedem la nivelul laringelui trebuie supravegheaţi atent într-o instituţie medicală adecvată, până când medicul apreciază că externarea se poate face în siguranţă.

Boală cardiacă ischemică

În cazul existenţei unor afecţiuni ischemice, teoretic pot apărea o deteriorare a funcţiei cardiace şi o reducere a fluxului sanguin coronarian prin antagonizarea receptorilor pentru bradikinină de tip 2. Prin urmare, trebuie manifestată precauţie la administrarea Firazyr pacienţilor cu boală cardiacă ischemică acută sau cu angină pectorală instabilă (vezi pct. 5.3).

Accident vascular cerebral

Deşi există dovezi care sprijină efectul benefic al blocării receptorilor B2 imediat după un accident vascular cerebral, există, teoretic, o posibilitate ca icatibant să atenueze efectele neuroprotectoare pozitive ale bradikininei manifeste în faza ulterioară. Prin urmare, trebuie luate măsuri de precauţie în cazul administrării de icatibant pacienţilor aflaţi în săptămânile următoare unui accident vascular cerebral.

Administrarea de către îngrijitor/autoadministrarea

În cazul pacienţilor care nu au mai utilizat Firazyr, prima administrare trebuie efectuată într-o instituţie medicală sau sub îndrumarea unui medic.

În cazul în care simptomele nu se ameliorează suficient sau reapar după autoadministrarea injecţiei sau după administrarea de către îngrijitor, se recomandă ca pacientul sau îngrijitorul să solicite sfatul medicului. În cazul adulților, dozele ulterioare care pot fi necesare pentru același episod trebuie administrate în cadrul unei instituții medicale (vezi pct. 4.2). Nu există date privind administrarea dozelor ulterioare pentru același episod la adolescenți sau copii.  

Pacienţii care prezintă crize de angioedem ereditar cu manifestări la nivelul laringelui trebuie să solicite întotdeauna sfatul medicului şi să fie ţinuţi sub observaţie într-o instituţie medicală, chiar dacă şi-au administrat injecţia la domiciliu.

Conținutul de sodiu

Acest medicament conține sodiu mai puţin de 1 mmol (23 mg) per seringă, adică practic „nu conţine sodiu”.

Copii și adolescenți

Există o experiență limitată în ceea ce privește tratamentul cu Firazyr pentru mai mult de o criză de AEE la copii și adolescenți.

4.5 Interacţiuni cu alte medicamente şi alte forme de interacţiune

Nu sunt anticipate interacţiuni medicamentoase farmacocinetice care implică CYP450 (vezi pct. 5.2).

Administrarea concomitentă a Firazyr cu inhibitori ai enzimei de conversie a angiotensinei (ACE) nu a fost studiată. Inhibitorii ACE sunt contraindicaţi la pacienţii cu angioedem ereditar ca urmare a creşterii posibile a cantităţii de bradikinină.

Copii și adolescenți

Au fost efectuate studii privind interacțiunile numai la adulți.

4.6 Fertilitatea, sarcina şi alăptarea

Sarcina

Datele provenite din utilizarea icatibantului la femeile gravide sunt inexistente sau limitate.

Studiile la animale au evidenţiat efecte asupra nidării şi parturiţiei (vezi pct. 5.3), dar nu se cunoaşte riscul potenţial la om. 

Firazyr trebuie utilizat în timpul sarcinii doar dacă beneficiul potenţial justifică riscul potenţial pentru făt (de exemplu, pentru tratamentul edemului laringian cu potenţial letal).

Alăptarea

Icatibant se excretă în laptele femelelor de şobolan în concentraţii similare cu cele din sângele matern. Nu s-au descoperit efecte asupra dezvoltării post-natale a puilor de şobolan. 

Nu se cunoaşte dacă icatibant se excretă în laptele matern uman, dar femeilor care alăptează şi doresc să utilizeze Firazyr li se recomandă să nu alăpteze 12 ore după tratament.

Fertilitatea

Atât la şobolani cât şi la câini, utilizarea repetată a icatibant a avut efecte asupra organelor de reproducere. Icatibant nu a avut niciun efect asupra fertilităţii la şoarecii şi şobolanii masculi (vezi pct. 5.3). Într-un studiu clinic care a inclus 39 de adulţi sănătoşi, bărbaţi şi femei, cărora li s-a administrat doza de 30 mg la interval de 6 ore, 3 doze din 3 în trei zile, reprezentând în total 9 doze, nu au existat modificări semnificative din punct de vedere clinic ale concentraţiilor plasmatice iniţiale şi stimulate cu GnRH ale hormonilor de reproducere, nici la bărbaţi, nici la femei. Nu au existat efecte semnificative ale icatibantului asupra concentraţiei plasmatice de progesteron măsurate în faza luteală, asupra funcţiei luteale şi nici asupra duratei ciclului menstrual la femei şi nu au existat efecte semnificative ale icatibantului asupra numărului, motilităţii şi morfologiei spermatozoizilor la bărbaţi. Este puţin probabil ca schema terapeutică utilizată în acest studiu să poată fi aplicabilă în condiţii clinice.

4.7	Efecte asupra capacităţii de a conduce vehicule şi de a folosi utilaje

[bookmark: OLE_LINK1]Firazyr are o influenţă minoră asupra capacităţii de a conduce vehicule şi de a folosi utilaje. Ulterior utilizării Firazyr au fost raportate cazuri de fatigabilitate, letargie, oboseală, somnolenţă şi ameţeli. Aceste simptome pot apărea ca urmare a unei crize de AEE. Pacienţii trebuie sfătuiţi să nu conducă vehicule şi să nu folosească utilaje dacă se simt obosiţi sau ameţiţi.

4.8	Reacţii adverse

Rezumatul profilului de siguranţă

În studiile clinice efectuate în vederea autorizării, 999 de crize de AEE au fost tratate cu Firazyr 30 mg administrat subcutanat de către personal medical calificat. Firazyr 30 mg a fost administrat subcutanat de către personal medical calificat unui număr de 129 de subiecţi sănătoşi şi de 236 de pacienţi cu AEE.

Aproape toţi subiecţii care au fost trataţi cu icatibant administrat subcutanat în cadrul unor studii clinice au dezvoltat reacţii la locul de injectare (caracterizate prin iritaţie a pielii, edem, durere, mâncărime, eritem, senzaţie de arsură). Aceste reacţii au fost, în general, uşoare până la moderate din punct de vedere al severităţii,au fost tranzitorii şi s-au rezolvat fără intervenţii ulterioare. 

Lista tabelară a reacţiilor adverse

Frecvenţa reacţiilor adverse enumerate în Tabelul 2 este definită utilizând următoarea convenţie:
Foarte frecvente (≥ 1/10); frecvente (≥ 1/100 şi < 1/10); mai puţin frecvente (≥ 1/1 000 şi < 1/100); rare (≥ 1/10 000 şi < 1/1 000); foarte rare (< 1/10 000).
Toate reacțiile adverse din experiența de după punerea pe piață sunt scrise cu caractere italice.

Tabelul 2: Reacţii adverse raportate asociate cu icatibant

	Clasificarea pe sisteme şi organe
(categoria de incidenţă)
	Termen preferat

	Tulburări ale sistemului nervos
	

	(Frecvente, ≥ 1/100 şi < 1/10)
	Ameţeli
Cefalee

	Tulburări gastro-intestinale
	

	(Frecvente, ≥ 1/100 şi < 1/10)
	Greaţă

	Afecţiuni cutanate şi ale ţesutului subcutanat
	

	(Frecvente, ≥ 1/100 şi < 1/10)


Cu frecvență necunoscută
	Erupţie cutanată tranzitorie
Eritem
Prurit
Urticarie

	Tulburări generale şi la nivelul locului de administrare
	

	(Foarte frecvente, ≥ 1/10)
	Reacţii la locul de injectare*

	(Frecvente, ≥ 1/100 şi < 1/10)
	Febră

	Investigaţii diagnostice
	

	(Frecvente, ≥ 1/100 şi < 1/10)
	Concentraţii plasmatice crescute ale transaminazelor

	* Echimoze la locul de injectare, hematom la locul de injectare, senzaţie de arsură la locul de injectare, eritem la locul de injectare, hipoestezie la locul de injectare, iritaţie la locul de injectare, senzaţie de amorţeală la locul de injectare, edem la locul de injectare, durere la locul de injectare, senzaţie de presiune la locul de injectare, prurit la locul de injectare, tumefiere la locul de injectare, urticarie la locul de injectare şi senzaţie de căldură la locul de injectare.



Copii și adolescenți

Un număr total de 32 de pacienți pediatrici (8 copii cu vârstele între 2 și 11 ani și 24 de adolescenți cu vârstele între 12 și 17 ani) cu AEE au fost expuși la tratamentul cu icatibant în timpul studiilor clinice. Treizeci și unu de pacienți au primit o doză unică de icatibant, iar 1 pacient (un adolescent) a primit icatibant pentru două episoade de AEE (în total, două doze). Firazyr a fost administrat prin injecție subcutanată în doză de 0,4 mg/kg în funcție de greutatea corporală, până la o doză maximă de 30 mg.

Majoritatea pacienților pediatrici tratați cu icatibant subcutanat au prezentat reacții la locul de injectare, de exemplu eritem, umflare, senzație de arsură, durere la nivelul pielii și mâncărime/prurit; s-a constatat că acestea au fost de gravitate ușoară până la moderată și că au corespuns cu reacțiile raportate la adulți. Doi pacienți pediatrici au prezentat reacții la locul de injectare care au fost evaluate ca fiind severe și care s-au remis complet în interval de 6 ore. Aceste reacții au fost eritem, umflare, senzație de arsură și căldură.

În timpul studiilor clinice nu au fost observate modificări semnificative clinic ale hormonilor reproductivi.

Descrierea reacţiilor adverse selectate

Imunogenitate

Pe parcursul tratamentului repetat la adulți din cadrul studiilor clinice controlate de fază III s-au observat cazuri rare de pozitivitate tranzitorie pentru anticorpii anti-icatibant. Eficacitatea s-a menţinut la toţi pacienţii. Un pacient tratat cu Firazyr a prezentat un test pozitiv pentru anticorpi anti-icatibant înainte şi după tratamentul cu Firazyr. Acest pacient a fost urmărit timp de 5 luni şi mostrele următoare au fost negative pentru anticorpii anti-icatibant. Nu s-au raportat hipersensibilitate sau reacţii anafilactice la Firazyr. 

Raportarea reacţiilor adverse suspectate

Raportarea reacţiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, aşa cum este menţionat în Anexa V. 

4.9	Supradozaj

Nu sunt disponibile informaţii clinice privind supradozajul.

La subiecţii sănătoşi, o doză de 3,2 mg/kg administrată intravenos (de aproximativ 8 ori mai mare decât doza terapeutică) a provocat eritem, prurit, hiperemie facială sau hipotensiune arterială, tranzitorii. Nu a fost necesară intervenţia terapeutică. 


5.	PROPRIETĂŢI FARMACOLOGICE

5.1	Proprietăţi farmacodinamice

Grupa farmacoterapeutică: alţi agenţi hematologici, medicamente utilizate în tratamentul angioedemului ereditar; codul ATC: B06AC02.

Mecanism de acţiune

AEE (o afecţiune autosomal dominantă) este determinat de absenţa sau disfuncţia inhibitorului de C1 esterază. Crizele de AEE sunt însoţite de o eliberare crescută de bradikinină, care reprezintă mediatorul cheie în dezvoltarea simptomelor clinice. 

AEE se manifestă sub forma unor crize intermitente de edem subcutanat şi/sau submucos care afectează căile respiratorii superioare, pielea şi tractul gastrointestinal. De obicei, o criză durează între 2 şi 5 zile.

Icatibant este un antagonist competitiv selectiv al receptorilor pentru bradikinină, de tip 2 (B2). Icatibant este o decapeptidă de sinteză, cu o structură similară bradikininei, dar cu 5 aminoacizi non-proteinogeni. În cazul AEE, concentraţiile plasmatice crescute de bradikinină constituie mediatorul cheie în dezvoltarea simptomelor clinice. 

Efecte farmacodinamice

La subiecţii tineri sănătoşi, cărora le-a fost administrat icatibant în doze de 0,8 mg/kg timp de 4 ore, 1,5 mg/kg şi zi sau 0,15 mg/kg şi zi timp de 3 zile, a fost prevenită apariţia hipotensiunii arteriale, a vasodilataţiei şi a tahicardiei reflexe induse de bradikinină. Icatibant s-a dovedit a fi un antagonist competitiv atunci când doza de provocare de bradikinină a fost mărită de 4 ori. 

Eficacitatea şi siguranţa clinică

Datele privind eficacitatea au fost obţinute dintr-un studiu iniţial, de fază II, deschis, şi din trei studii de fază III. 

Studiile clinice de fază III (FAST‑1 şi FAST‑2) au fost randomizate, de tip dublu-orb, controlate şi au avut un protocol identic, cu excepţia comparatorului (într-un studiu s-a utilizat drept comparator acidul tranexamic administrat oral, iar un studiu a fost placebo-controlat). Un total de 130 de pacienţi au fost randomizaţi să li se administreze fie o doză de 30 mg icatibant (63 de pacienţi), fie medicament comparator (acid tranexamic la 38 de pacienţi) sau placebo (29 de pacienţi). Episoadele ulterioare de AEE au fost tratate în cadrul unei faze de prelungire deschisă a studiului. Pacienţilor cu simptome de angioedem la nivelul laringelui li s-a administrat tratament deschis cu icatibant. În studiile de fază III, criteriul final principal de evaluare a eficacităţii a fost timpul de instalare a ameliorării simptomatice, utilizând o scală vizuală analogă (SVA). Tabelul 3 arată rezultatele privind eficacitatea acestor studii. 

FAST‑3 a fost un studiu randomizat, placebo-controlat, efectuat pe grupuri paralele cu 98 de pacienţi adulţi cu o vârstă mediană de 36 de ani. Pacienţii au fost randomizaţi pentru a li se administra fie icatibant 30 mg, fie placebo, prin injectare subcutanată. Un sub-grup de pacienţi din cadrul acestui studiu a prezentat crize acute de AEE în timp ce utiliza androgeni, medicamente antifibrinolitice sau inhibitori ai C1. Criteriul final principal de evaluare a eficacităţii a fost timpul de instalare a ameliorării simptomatice, utilizând o scală vizuală analogă (VAS-3) cu trei elemente, constând din evaluarea tumefierii cutanate, a durerii la nivel cutanat şi a durerii abdominale. Tabelul 4 arată rezultatele eficacităţii pentru FAST 3. 

În aceste studii, pacienţii cărora li s-a administrat icatibant au prezentat un timp median mai scurt până la debutul ameliorării simptomatice (2,0, respectiv, 2,5 şi 2,0 ore) în comparaţie cu acidul tranexamic (12,0 ore) şi placebo (4,6 şi 19,8 ore). Efectul tratamentului cu icatibant a fost confirmat de criteriile finale secundare de evaluare a eficacităţii. 

Într-o analiză integrată a acestor studii controlate de fază III, timpul până la instalarea ameliorării simptomatice şi timpul până la instalarea ameliorării simptomelor primare au fost similare, indiferent de vârstă, sex, rasă, greutate sau dacă pacientul a utilizat sau nu androgeni sau medicamente antifibrinolitice. 

De asemenea, răspunsul a fost consecvent în cazul crizelor repetate din cadrul studiilor controlate de fază III. Un număr total de 237 de pacienţi au fost trataţi cu 1 386 de doze de icatibant 30 mg pentru 1 278 de crize acute de AEE. În cazul primelor 15 crize tratate cu Firazyr (1 114 doze pentru 1 030 de crize) timpul median până la instalarea ameliorării simptomatice a fost similar la toate crizele (între 2,0 şi 2,5 ore). 92,4% dintre aceste crize au fost tratate cu o doză unică de Firazyr. 

Tabelul 3. Eficacitatea rezultatelor pentru FAST‑1 şi FAST‑2 

	
Studiul clinic controlat pentru FIRAZYR comparat cu acid tranexamic sau placebo: 
Rezultate privind eficacitatea

	FAST‑2
	FAST‑1

	 
	icatibant
	Acid tranexamic
	
	icatibant
	Placebo

	Număr de subiecţi în populaţia ITT
	36
	38
	Număr de subiecţi în populaţia ITT
	27
	29

	SVA valori iniţiale (mm) 
	63,7
	61,5
	SVA valori iniţiale (mm) 
	69,3
	67,7

	Modificare după 4 ore
	-41,6
	-14,6
	Modificare după 4 ore
	-44,8
	-23,5

	Diferenţa dintre tratamente (IÎ 95%, valoarea p)
	-27,8 (-39.4, -16,2) p < 0,001
	Diferenţa dintre tratamente (IÎ 95%, valoarea p)
	-23,3 (-37,1, -9,4) p = 0,002

	Modificare după 12 ore
	-54,0
	-30,3
	Modificare după 12 ore
	-54,2
	-42,4

	Diferenţa dintre tratamente (IÎ 95%, valoarea p)
	-24,1 (-33,6, -14,6) p < 0,001
	Diferenţa dintre tratamente (IÎ 95%, valoarea p)
	-15.2 (-28,6, -1,7) p = 0,028

	Timpul median până la debutul ameliorării simptomatice (ore)
	 
	 
	Timpul median până la debutul ameliorării simptomatice (ore)
	 
	 

	Toate episoadele
(N = 74)
	2,0
	12,0
	Toate episoadele
(N = 56)
	2,5
	4,6

	Rata de răspuns (%, IÎ la 4 ore după începerea tratamentului
	 
	 
	Rata de răspuns (%, IÎ) la 4 ore după începerea tratamentului
	 
	 

	Toate episoadele
(N = 74)
	80,0 
(63,1, 91,6)
	30,6 
(16,3, 48,1)
	Toate episoadele
(N = 56)
	66,7 
(46,0, 83,5)
	46,4 
(27,5, 66,1)

	Timpul median până la debutul ameliorării simptomatice: toate simptomele (ore):
Durere abdominală
Edem cutanat
Durere cutanată
	




1,6

2,6
1,5
	




3,5

18,1
12,0
	Timpul median până la instalarea ameliorării simptomatice: toate simptomele (ore):
Durere abdominală
Edem cutanat
Durere cutanată
	




2,0

3,1
1,6
	




3,3

10,2
9,0

	Timpul median până la ameliorarea simptomatică aproape completă (ore)
	 
	 
	Timpul median până la ameliorarea simptomatică aproape completă (ore)
	 
	 

	Toate episoadele
(N = 74)
	10,0
	51,0
	Toate episoadele
(N = 56)
	8,5
	19,4

	Timpul median până la regresia simptomelor, evaluarea pacientului (ore)
	 
	 
	Timpul median până la regresia simptomelor, evaluarea pacientului (ore)
	 
	 

	Toate episoadele
(N = 74)
	0,8
	7,9
	Toate episoadele
(N = 56)
	0,8
	16,9

	Timpul median până la ameliorarea globală a stării pacientului, evaluarea medicului (ore)
	 
	 
	Timpul median până la ameliorarea globală a stării pacientului, evaluarea medicului (ore)
	 
	 

	Toate episoadele
(N = 74)
	1,5
	6,9
	Toate episoadele
(N = 56)
	1,0
	5,7



Tabelul 4. Eficacitatea rezultatelor pentru FAST-3

	Eficacitatea rezultatelor: FAST‑3; Faza controlată – Populaţia ITT

	Criteriul final
	Statistică
	Firazyr
	Placebo
	valoarea p

	
	
	(n = 43)
	(n = 45)
	

	Criteriul final principal de evaluare
	
	
	
	

	Timpul până la debutul ameliorării simptomelor – compus SVA (ore) 
	Median
	2,0
	19,8
	< 0,001

	Alte criterii finale de evaluare
	
	
	
	

	Timpul până la debutul ameliorării simptomelor primare (ore) 
	Median
	1,5
	18,5
	< 0,001

	Modificarea scorului compus SVA la 2 ore după tratament 
	Medie
	-19,74
	-7,49
	< 0,001

	Modificarea scorului compus al simptomelor evaluate de către subiect după 2 ore 
	Medie
	-0,53
	-0,22
	< 0,001

	Modificarea scorului compus al simptomelor evaluat de investigator după 2 ore 
	Medie
	-0,44
	-0,19
	< 0,001

	Timpul până la ameliorarea aproape completă a simptomelor (ore) 
	Median
	8,0
	36,0
	0,012

	Timpul până la ameliorarea iniţială a simptomelor evaluat de pacient (ore) 
	Median
	0,8
	3,5
	< 0,001

	Timpul până la ameliorarea iniţială vizuală a simptomelor evaluat de investigator (ore) 
	Median
	0,8
	3,4
	< 0,001



Un total de 66 de pacienţi cu crize de AEE cu implicare laringiană au fost trataţi în aceste studii clinice controlate de fază III. Rezultatele au fost similare cu cele ale pacienţilor cu AEE fără manifestări la nivelul laringelui în ceea ce priveşte timpul până la debutul ameliorării simptomelor.

Copii și adolescenți

Un studiu deschis, nerandomizat, cu un singur grup (HGT-FIR-086) a fost realizat la un număr total de 32 de pacienți. Toți pacienții au primit cel puțin o doză de icatibant (0,4 mg/kg greutate corporală, până la o doză maximă de 30 mg) iar majoritatea pacienților au fost urmăriți  timp de minimum 6 luni. Unsprezece pacienți erau în stadiu prepubertar, iar 21 de pacienți erau fie în stadiu pubertar, fie în stadiu postpubertar. 

Populația la care s-a evaluat eficacitatea a fost formată din 22 de pacienți care fuseseră tratați cu icatibant (11 în stadiu prepubertar și 11 în stadiu pubertar/postpubertar) pentru o criză de AEE.

Criteriul final primar de evaluare a eficacității a fost timpul până la debutul ameliorării simptomelor („-”, TDAS-) măsurat prin utilizarea unui scor compus al simptomelor raportate de investigator. Timpul până la debutul ameliorării simptomelor a fost definit drept timpul (în ore) necesar pentru ameliorarea cu 20 % a simptomelor. 

În general, timpul median până la debutul ameliorării simptomelor a fost de 1,0 oră (interval de încredere 95 %, 1,0‑1,1 ore). La 1 oră şi la 2 ore după tratament, aproximativ 50 % și respectiv 90 % dintre pacienți au prezentat debutul ameliorării simptomelor.  

În general, timpul median până la simptomele minimale (primul moment după tratament în care toate simptomele au fost fie uşoare, fie absente) a fost de 1,1 ore (interval de încredere 95 %, 1,0‑2,0 ore).

5.2	Proprietăţi farmacocinetice

Farmacocinetica icatibantului a fost caracterizată de studiile care au utilizat atât administrarea intravenoasă, cât şi administrarea subcutanată efectuate la voluntari sănătoşi şi pacienţi. Profilul farmacocinetic al icatibantului la pacienţii cu AEE este similar cu cel observat la voluntarii sănătoşi.

Absorbţie

După administrarea subcutanată, biodisponibilitatea absolută a icatibantului este de 97%. Timpul până la atingerea concentraţiei plasmatice maxime este de aproximativ 30 de minute. 

Distribuţie

Volumul de distribuţie al icatibantului (Vse) este de aproximativ 20‑25 l. Icatibant se leagă de proteinele plasmatice în proporţie de 44%. 

Metabolizare

Icatibant este metabolizat în mare măsură de enzimele proteolitice în metaboliţi inactivi care se excretă în primul rând în urină.

Studiile in vitro au confirmat faptul că icatibant nu este degradat prin căile metabolice oxidative şi nu este un inhibitor al principalelor izoenzime (CYP 1A2, 2A6, 2B6, 2C8, 2C9, 2C19, 2D6, 2E1 şi 3A4) ale citocromului P450 (CYP) şi nu este un inductor al CYP 1A2 şi 3A4. 

Eliminare

Icatibant este eliminat în principal prin metabolizare, mai puţin de 10% din doză fiind eliminată în urină ca medicament nemodificat. Clearance-ul este de aproximativ 15‑20 l/oră şi nu depinde de doza administrată. Timpul de înjumătăţire plasmatică prin eliminare este de aproximativ 1‑2 ore. 

Grupe speciale de pacienţi

Vârstnici

Datele sugerează o descreştere a clearance-ului legată de vârstă, determinând o expunere cu 50‑60% mai mare la vârstnici (75‑80 de ani), faţă de pacienţii cu vârsta de 40 de ani. 

Sexul

Datele sugerează că nu există nicio diferență între bărbați și femei în ce privește clearance-ul, după corectarea în funcție de greutatea corporală.

Insuficiență hepatică și renală

Date limitate sugerează că expunerea la icatibant nu este influenţată de insuficienţa hepatică sau insuficienţa renală.

Rasa

Informațiile privind efectul rasei la nivel individual sunt limitate. Datele despre expunere disponibile sugerează că nu există nicio diferență între subiecții non-caucazieni (n = 40) și caucazieni (n = 132).

Copii și adolescenți

Farmacocinetica icatibantului a fost caracterizată la pacienții pediatrici cu AEE în studiul HGT-FIR-086 (vezi pct. 5.1). După o administrare subcutanată unică (0,4 mg/kg până la maximum 30 mg), timpul până la concentrația maximă este de aproximativ 30 de minute, iar faza terminală a timpului de înjumătățire este de aproximativ 2 ore. Nu există diferențe observate în ce privește expunerea la icatibant între pacienții cu AEE cu crize și cei fără crize. Modelarea farmacocinetică populațională realizată cu date atât de la adulți, cât și de la pacienții pediatrici a arătat că clearance-ul icatibantului este corelat cu greutatea corporală, fiind observate valori mai mici ale clearance-ului la greutăți corporale mai mici în populația de copii și adolescenți cu AEE. Pe baza modelării realizate pe intervale de dozaj corespunzătoare greutății, expunerea la icatibant anticipată pentru populația de copii și adolescenți cu AEE (vezi pct. 4.2) este mai scăzută decât expunerea observată în studii realizate la pacienți adulți cu AEE. 

5.3	Date preclinice de siguranţă

S-au efectuat studii cu doză repetată la şobolani, cu o durată de până la 6 luni şi la câini cu o durată de până la 9 luni. Atât la şobolani cât şi la câini a existat o reducere a concentraţiilor plasmatice ale hormonilor sexuali, dependentă de doză, iar utilizarea repetată a icatibantului a întârziat, reversibil, maturizarea sexuală.

Expunerea maximă zilnică definită de zona de sub curba concentraţiei plasmatice în funcţie de timp (ASC) la doze la care nu se observă reacţii adverse (NOAEL) în cadrul studiului cu durata de 9 luni efectuat la câine a fost de 2,3 ori mai mare decât ASC observată la om adult după administrarea subcutanată a unei doze de 30 mg. Deşi nu au putut fi determinate dozele la care nu se observă reacţii adverse în cadrul studiului efectuat la şobolan, toate constatările acestui studiu au indicat efecte complet sau parţial reversibile, la şobolanii trataţi. S-a observat reversia hipertrofiei glandelor suprarenale după încetarea tratamentului cu icatibant. Nu se cunoaşte relevanţa clinică a observaţiilor privind glandele suprarenale.

Icatibant nu a avut niciun efect asupra fertilităţii masculilor de şoarece (doza maximă de 80,8 mg/kg şi zi) şi de şobolan (doza maximă de 10 mg/kg şi zi).

Într-un studiu cu durata de 2 ani care a evaluat potenţialul cancerigen al icatibantului la şobolan, administrarea de doze zilnice care determină valori ale expunerii de 2 ori mai mari decât cele atinse ca urmare a administrării unei doze terapeutice la om nu a avut niciun efect asupra incidenţei sau morfologiei tumorilor. Rezultatele nu indică un potenţial cancerigen al icatibantului.

Icatibant nu s-a evidenţiat a fi genotoxic într-o baterie standard de teste in vitro şi in vivo. 

Icatibant nu a avut efecte teratogene când a fost administrat prin injecţie subcutanată în timpul dezvoltării embrionare şi fetale timpurii la şobolan (doza cea mai mare a fost de 25 mg/kg şi zi) şi iepure (doza cea mai mare 10 mg/kg şi zi). Icatibant este un antagonist puternic al bradikininei şi, prin urmare, dacă este administrat în doze mari, tratamentul poate avea efecte asupra procesului de nidare şi asupra stabilităţii uterine ulterioare din timpul primei perioade de gestaţie. Aceste efecte uterine se manifestă şi în timpul ultimei faze a gestaţiei, când icatibant prezintă un efect tocolitic provocând parturiţie întârziată la şobolan, cu afectare crescută a fetusului şi deces perinatal în cazul administrării unor doze mari (10 mg/kg şi zi).

Un studiu de tip doză-răspuns, cu durata de 2 săptămâni, în care s-au administrat doze subcutanate, realizat la puii de şobolan, a identificat doza de 25 mg/kg/zi ca doza maximă tolerată.În studiul-pivot privind toxicitatea juvenilă, în cadrul căruia la şobolanii imaturi din punct de vedere sexual s-a administrat zilnic doza de 3 mg/kg/zi, timp de 7 săptămâni, s-a observat atrofiere a testiculelor şi epididimelor; constatările microscopice observate au fost parțial reversibile. Efecte similare ale icatibantului asupra ţesutului reproductiv au fost observate la şobolanii şi câinii maturi din punct de vedere sexual. Constatările privind ţesutul reproductiv sunt corelate cu efectele observate asupra gonadotrofinei. În perioada ce a urmat, în care nu s-a administrat niciun tratament, aceste efecte au părut a fi reversibile.

Icatibant nu a determinat nicio modificare a conducerii cardiace in vitro (canalul hERG) sau in vivo la câini normali sau la diverse modele canine (pacemaker la nivel ventricular, activitate fizică şi ligatură coronariană), nefiind observate modificări hemodinamice asociate. S-a evidenţiat că icatibant agravează ischemia cardiacă indusă în mai multe modele non-clinice, deşi nu a fost demonstrat cu consecvenţă un efect nefavorabil în ischemia acută. 


6.	PROPRIETĂŢI FARMACEUTICE 

6.1	Lista excipienţilor 

Clorură de sodiu
Acid acetic glacial (pentru ajustarea pH-ului)
Hidroxid de sodiu (pentru ajustarea pH-ului)
Apă pentru preparate injectabile

6.2	Incompatibilităţi

Nu este cazul.

6.3	Perioada de valabilitate

2 ani.

6.4	Precauţii speciale pentru păstrare

A nu se păstra la temperaturi peste 25 °C.
A nu se congela.

6.5	Natura şi conţinutul ambalajului

3 ml soluţie într-o seringă preumplută cu capacitatea de 3 ml (sticlă de tip I) cu piston (cauciuc brombutilic învelit cu polimer pe bază de fluorocarbon). Ambalajul conţine un ac hipodermic (25 G; 16 mm).

Pachetul unic conţine o seringă preumplută cu un ac, iar pachetul multiplu conţine trei seringi preumplute, cu trei ace.

Este posibil ca nu toate mărimile de ambalaj să fie comercializate.

6.6	Precauţii speciale pentru eliminarea reziduurilor și alte instrucțiuni de manipulare

Soluţia trebuie să fie limpede şi incoloră şi nu trebuie să conţină particule vizibile. 

Utilizare la copii și adolescenți

Doza corectă pentru administrare se stabilește în funcție de greutatea corporală (vezi pct. 4.2).

Atunci când doza necesară este mai mică de 30 mg (3 ml), este necesar următorul echipament pentru extragerea și administrarea dozei corecte:

· Adaptor (cu conector/cuplaj luer lock de tip mamă, proximal și/sau distal)
· Seringă gradată de 3 ml (recomandată)

Seringa preumplută cu icatibant și toate celelalte componente sunt exclusiv de unică folosință.

Orice medicament neutilizat sau material rezidual trebuie eliminat în conformitate cu reglementările locale.

Toate acele și seringile trebuie eliminate într-un recipient pentru obiecte ascuțite.


7.	DEŢINĂTORUL AUTORIZAŢIEI DE PUNERE PE PIAŢĂ

Takeda Pharmaceuticals International AG Ireland Branch
Block 2 Miesian Plaza
50–58 Baggot Street Lower
Dublin 2
D02 HW68
Irlanda
medinfoEMEA@takeda.com


8.	NUMERELE AUTORIZAŢIEI DE PUNERE PE PIAŢĂ 

EU/1/08/461/001
EU/1/08/461/002


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 11 iulie 2008
Data ultimei reînnoiri a autorizaţiei: 13 martie 2013


10. DATA REVIZUIRII TEXTULUI 

04 septembrie 2025

Informaţii detaliate privind acest medicament sunt disponibile pe site-ul Agenţiei Europene pentru Medicamente http://www.ema.europa.eu
























ANEXA II

A.	FABRICANTUL RESPONSABIL PENTRU ELIBERAREA SERIEI

B.	CONDIŢII SAU RESTRICŢII PRIVIND FURNIZAREA ŞI UTILIZAREA

C. 	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ 

D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI

A.	FABRICANTUL RESPONSABIL PENTRU ELIBERAREA SERIEI

Numele şi adresa fabricantului responsabil pentru eliberarea seriei

Takeda Pharmaceuticals International AG Ireland Branch
Block 2 Miesian Plaza
50–58 Baggot Street Lower
Dublin 2
D02 HW68
Irlanda


B.	CONDIŢII SAU RESTRICŢII PRIVIND FURNIZAREA ŞI UTILIZAREA 

Medicament eliberat pe bază de prescripţie medicală.


C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ 

· Rapoartele periodice actualizate privind siguranţa (RPAS)
 
Cerințele pentru depunerea RPAS pentru acest medicament sunt prezentate în lista de date de referință și frecvențe de transmitere la nivelul Uniunii (lista EURD), menționată la articolul 107c alineatul (7) din Directiva 2001/83/CE și orice actualizări ulterioare ale acesteia publicată pe portalul web european privind medicamentele.


D.	CONDIŢII SAU RESTRICŢII CU PRIVIRE LA UTILIZAREA SIGURĂ ŞI EFICACE A MEDICAMENTULUI

· Planul de management al riscului (PMR)

Deținătorul autorizației de punere pe piață (DAPP) se angajează să efectueze activităţile şi intervenţiile de farmacovigilenţă necesare detaliate în PMR aprobat şi prezentat în modulul 1.8.2 al autorizaţiei de punere pe piaţă şi orice actualizări ulterioare aprobate ale PMR.

O versiune actualizată a PMR trebuie depusă:
· la cererea Agenţiei Europene pentru Medicamente;
· la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă a raportului beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului). 

























ANEXA III

ETICHETAREA ŞI PROSPECTUL
























A. ETICHETAREA


INFORMAŢII CARE TREBUIE SĂ APARĂ PE AMBALAJUL SECUNDAR

CUTIE PACHET UNIC


1.	DENUMIREA COMERCIALĂ A MEDICAMENTULUI

Firazyr 30 mg soluţie injectabilă în seringă preumplută 
icatibant


2.	DECLARAREA SUBSTANȚEI(SUBSTANȚELOR) ACTIVE

Fiecare seringă preumplută a 3 ml conţine acetat de icatibant, echivalent cu icatibant 30 mg.
Fiecare ml soluţie conţine icatibant 10 mg.


3.	LISTA EXCIPIENŢILOR

Conţine: acid acetic glacial, hidroxid de sodiu, clorură de sodiu, apă pentru preparate injectabile.


4.	FORMA FARMACEUTICĂ ŞI CONŢINUTUL

Soluţie injectabilă
O seringă preumplută și u
Un ac de 25 G.


5.	MODUL ŞI CALEA(CĂILE) DE ADMINISTRARE

Administrare subcutanată.
A se citi prospectul înainte de utilizare.
Pentru utilizare unică.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A nu se păstra la temperaturi peste 25 °oC. A nu se congela.

10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ 

Takeda Pharmaceuticals International AG Ireland Branch
Block 2 Miesian Plaza
50–58 Baggot Street Lower
Dublin 2
D02 HW68
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ 

EU/1/08/461/001 


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE

Medicament eliberat pe bază de prescripţie medicală.


15.	INSTRUCŢIUNI DE UTILIZARE


16.	INFORMAŢII ÎN BRAILLE

Firazyr 30 mg


17.	IDENTIFICATOR UNIC – COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC
SN
NN

INFORMAŢII CARE TREBUIE SĂ APARĂ PE AMBALAJUL SECUNDAR

CUTIE PACHET MULTIPLU (INCLUSIV CUTIA ALBASTRĂ) 


1.	DENUMIREA COMERCIALĂ A MEDICAMENTULUI

Firazyr 30 mg soluţie injectabilă în seringă preumplută 
icatibant


2.	DECLARAREA SUBSTANȚEI(SUBSTANȚELOR) ACTIVE

Fiecare seringă preumplută a 3 ml conţine acetat de icatibant, echivalent cu icatibant 30 mg.
Fiecare ml soluţie conţine icatibant 10 mg.


3.	LISTA EXCIPIENŢILOR

Conţine: acid acetic glacial, hidroxid de sodiu, clorură de sodiu, apă pentru preparate injectabile.


4.	FORMA FARMACEUTICĂ ŞI CONŢINUTUL

Soluţie injectabilă
Pachet multiplu conţinând trei seringi preumplute şi trei ace de 25G.


5.	MODUL ŞI CALEA(CĂILE) DE ADMINISTRARE

Administrare subcutanată.
A se citi prospectul înainte de utilizare.
Pentru utilizare unică.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A nu se păstra la temperaturi peste 25 °oC. A nu se congela.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Takeda Pharmaceuticals International AG Ireland Branch
Block 2 Miesian Plaza
50–58 Baggot Street Lower
Dublin 2
D02 HW68
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/08/461/002


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE

Medicament eliberat pe bază de prescripţie medicală.


15.	INSTRUCŢIUNI DE UTILIZARE


16.	INFORMAŢII ÎN BRAILLE

Firazyr 30 mg


17.	IDENTIFICATOR UNIC – COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC
SN
NN

INFORMAŢII CARE TREBUIE SĂ APARĂ PE AMBALAJUL SECUNDAR

AMBALAJ INTERMEDIAR PENTRU PACHET MULTIPLU (EXCLUSIV CUTIA ALBASTRĂ) 


1.	DENUMIREA COMERCIALĂ A MEDICAMENTULUI

Firazyr 30 mg soluţie injectabilă în seringă preumplută 
icatibant


2.	DECLARAREA SUBSTANȚEI(SUBSTANȚELOR) ACTIVE

Fiecare seringă preumplută a 3 ml conţine acetat de icatibant, echivalent cu icatibant 30 mg.
Fiecare ml soluţie conţine icatibant 10 mg.


3.	LISTA EXCIPIENŢILOR

Conţine: acid acetic glacial, hidroxid de sodiu, clorură de sodiu, apă pentru preparate injectabile.


4.	FORMA FARMACEUTICĂ ŞI CONŢINUTUL

Soluţie injectabilă
O seringă preumplută şi un ac de 25G.
Componentă a unui pachet multiplu, nu se comercializează separat.


5.	MODUL ŞI CALEA(CĂILE) DE ADMINISTRARE

Administrare subcutanată.
A se citi prospectul înainte de utilizare.
Pentru utilizare unică.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A nu se păstra la temperaturi peste 25 °oC. A nu se congela.

10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Takeda Pharmaceuticals International AG Ireland Branch
Block 2 Miesian Plaza
50–58 Baggot Street Lower
Dublin 2
D02 HW68
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/08/461/002


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE

Medicament eliberat pe bază de prescripţie medicală.


15.	INSTRUCŢIUNI DE UTILIZARE


16.	INFORMAŢII ÎN BRAILLE

Firazyr 30 mg


17.	IDENTIFICATOR UNIC – COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE


PC
SN
NN

MINIMUM DE INFORMAŢII CARE TREBUIE SĂ APARĂ PE BLISTER SAU PE FOLIE TERMOSUDATĂ

{FOLIE DE PROTECŢIE}
	MINIMUM DE INFORMAŢII CARE TREBUIE SĂ APARĂ PE BLISTER SAU PE FOLIE TERMOSUDATĂ

{FOLIE DE PROTECŢIE}




	1.	DENUMIREA COMERCIALĂ A MEDICAMENTULUI


1.	DENUMIREA COMERCIALĂ A MEDICAMENTULUI

Firazyr 30 mg soluţie injectabilă în seringă preumplută 
icatibant


	2.	NUMELE DEŢINĂTORULUI AUTORIZAŢIEI DE PUNERE PE PIAŢĂ


2.	NUMELE DEŢINĂTORULUI AUTORIZAŢIEI DE PUNERE PE PIAŢĂ

Takeda Pharmaceuticals International AG Ireland Branch


	3.	DATA DE EXPIRARE


3.	DATA DE EXPIRARE

EXP


	4.	SERIA DE FABRICAŢIE


4.	SERIA DE FABRICAŢIE

Lot


	5.	ALTE INFORMAŢII


5.	ALTE INFORMAŢII

Administrare subcutanată

MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

ETICHETA SERINGII


1.	DENUMIREA COMERCIALĂ A MEDICAMENTULUI ŞI CALEA (CĂILE) DE ADMINISTRARE

Firazyr 30 mg 
icatibant
sc


2.	MODUL DE ADMINISTRARE


3.	DATA DE EXPIRARE

EXP


4.	SERIA DE FABRICAŢIE

Lot


5.	CONŢINUTUL PE MASĂ, VOLUM SAU UNITATEA DE DOZĂ

30 mg/3 ml


6.	ALTE INFORMAŢII

Takeda Pharmaceuticals International AG Ireland Branch

























B. PROSPECTUL


Prospect: informaţii pentru utilizator

Firazyr 30 mg soluţie injectabilă în seringă preumplută 
icatibant

Citiţi cu atenţie şi în întregime acest prospect înainte de a începe să utilizaţi acest medicament deoarece conţine informaţii importante pentru dumneavoastră.

-	Păstraţi acest prospect. S‑ar putea să fie necesar să‑l recitiţi.
-	Dacă aveţi orice întrebări suplimentare, adresaţi-vă medicului dumneavoastră sau farmacistului. 
-	Acest medicament a fost prescris numai pentru dumneavoastră. Nu trebuie să‑l daţi altor persoane. Le poate face rău, chiar dacă au aceleaşi semne de boală ca dumneavoastră.
-	Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect:

1.	Ce este Firazyr şi pentru ce se utilizează
2.	Ce trebuie să ştiţi înainte să utilizaţi Firazyr 
3.	Cum să utilizaţi Firazyr
4.	Reacţii adverse posibile
5.	Cum se păstrează Firazyr
6.	Conţinutul ambalajului şi alte informaţii 


1. Ce este Firazyr şi pentru ce se utilizează

Firazyr conţine substanţa activă icatibant.

[bookmark: OLE_LINK2][bookmark: OLE_LINK3]Firazyr este utilizat pentru tratamentul simptomelor de angioedem ereditar (AEE) la adulți, adolescenți și copii cu vârsta de 2  ani și peste.

În cazul AEE, valorile unei substanţe prezente în circulaţia sângelui denumită bradikinină sunt mărite, acest lucru ducând la apariţia unor simptome cum sunt umflarea, durerea, greaţa şi diareea. 

Firazyr blochează activitatea bradikininei şi, astfel, opreşte progresia ulterioară a simptomelor unei crize de AEE. 


2.	Ce trebuie să ştiţi înainte să utilizaţi Firazyr 

Nu utilizaţi Firazyr 

-	dacă sunteţi alergic la icatibant sau la oricare dintre celelalte componente ale acestui medicament (enumerate la pct. 6). 

Atenţionări şi precauţii 

Înainte să luaţi Firazyr, adresaţi-vă medicului dumneavoastră.
· dacă aveţi angină pectorală (flux de sânge redus la nivelul muşchiului inimii)	
· dacă aţi avut recent un accident vascular cerebral

Unele Rreacţiile adverse asociate cu Firazyr sunt similare cu simptomele afecţiunii dumneavoastră. Adresaţi-vă imediat medicului dumneavoastră, dacă observaţi că simptomele crizei se înrăutăţesc după ce vi s-a administrat Firazyr.


De asemenea:

· Dumneavoastră sau îngrijitorul dumneavoastră trebuie să fți instruiți în tehnica de injectare subcutanată (sub piele) înainte să vă autoadministrați sau înainte ca îngrijitorul să vă administreze injecția de Firazyr.

· Trebuie să solicitaţi îngrijiri medicale într-o instituţie specializată, imediat după ce vă autoinjectaţi Firazyr sau persoana care vă îngrijeşte vă administrează Firazyr în timp ce aveţi o criză la nivelul laringelui (obstrucţie a căilor respiratorii superioare).

· Dacă simptomele nu dispar după ce v-aţi autoadministrat sau îngrijitorul v-a administrat o injecţie de Firazyr, trebuie să solicitaţi sfatul medicului referitor la administrarea altor injecţii de Firazyr. Pentru pacienții adulți, se pot administra până la 2 injecţii suplimentare în decursul a 24 de ore.

Copii şi adolescenţi

Firazyr nu este recomandat pentru utilizare la copii cu vârsta sub 2 ani sau cu greutatea sub 12 kg, deoarece nu a fost studiat la acești pacienți. 

Firazyr împreună cu alte medicamente 

Spuneţi medicului dumneavoastră dacă luaţi, aţi luat recent sau s-ar putea să luaţi orice alte medicamente.

Nu se cunosc interacţiuni ale Firazyr cu alte medicamente. Dacă luaţi un medicament cunoscut ca inhibitor al enzimei de conversie a angiotensinei (ACE) (de exemplu: captopril, enalapril, ramipril, quinapril, lisinopril) utilizat pentru a vă scădea tensiunea arterială sau pentru alte motive, trebuie să vă informaţi medicul înainte de a vi se administra Firazyr.

Sarcina şi alăptarea

Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului pentru recomandări înainte de a lua Firazyr.

În cazul în care alăptaţi, nu trebuie să alăptaţi timp de 12 ore după ce vi s-a administrat ultima dată Firazyr.

Conducerea vehiculelor şi folosirea utilajelor

Nu conduceţi vehicule şi nu folosiţi utilaje dacă vă simţiţi obosit sau ameţit ca urmare a crizei de AEE sau după ce aţi utilizat Firazyr.

Firazyr conţine sodiu

Soluţia injectabilăAcest medicament conţine sodiu mai puţin de 1 mmol (23 miligrame) per seringă, adică practic „nu conţine sodiu”.


3.	Cum să utilizaţi Firazyr

Utilizaţi întotdeauna acest medicament exact aşa cum v-a spus medicul dumneavoastră. Discutaţi cu medicul dumneavoastră dacă nu sunteţi sigur. Dacă nu vi s-a administrat niciodată Firazyr, prima doză de Firazyr trebuie să fie injectată de către medicul dumneavoastră sau un asistent medical. Medicul dumneavoastră vă va spune când puteţi pleca acasă în siguranţă.

După ce aţi discutat cu medicul dumneavoastră sau cu asistentul medical şi după ce aţi fost instruit în tehnica administrării injecţiilor subcutanate (sub piele), vă veţi puteţi injecta singur Firazyr sau persoana care vă îngrijeşte vă poate injecta Firazyr atunci când aveţi o criză de AEE. Este important ca Firazyr să fie injectat subcutanat (sub piele) imediat ce observaţi criza de angioedem. Medicul dumneavoastră vă va învăţa pe dumneavoastră şi pe persoana care vă îngrijeşte cum să injectaţi Firazyr urmând instrucţiunile din prospect.

Când şi cu ce frecvenţă trebuie să utilizaţi Firazyr?
Medicul dumneavoastră a determinat doza exactă de Firazyr şi vă va comunica frecvenţa cu care trebuie administrat. 

Adulți

· Doza recomandată de Firazyr este de o injecţie (3 ml, 30 mg) injectată subcutanat (sub piele) imediat ce observaţi criza de angioedem (de exemplu umflarea proeminentă a pielii, afectând în special faţa şi gâtul, sau durere marcată la nivelul burţii). 

· Dacă nu prezentaţi nicio ameliorare a simptomelor după 6 ore, solicitaţi sfatul medicului dumneavoastră referitor la administrarea altor injecţii de Firazyr. Pentru adulți, se pot administra până la 2 injecţii suplimentare în decursul a 24 de ore.

· Nu trebuie să vi se administreze mai mult de 3 injecţii în decursul a 24  de ore şi, dacă este necesară administrarea a mai mult de 8 injecţii pe lună, trebuie să solicitaţi sfatul medicului dumneavoastră. 

Copii și adolescenți cu vârstele între 2 și 17  ani

· Doza recomandată de Firazyr este de o injecție de 1 ml, până la maximum 3 ml, în funcție de greutatea corporală, injectată subcutanat (sub piele) imediat ce apar simptomele unei crize de angioedem (de exemplu, umflarea accentuată a pielii, care afectează în special fața și gâtul, durere de abdomen care se intensifică).  

· Vedeți secțiunea cu instrucțiuni de utilizare, pentru doza care trebuie injectată.

· Dacă nu știți sigur ce doză să injectați, întrebați medicul, farmacistul sau asistenta medicală.

· Dacă simptomele dumneavoastră se înrăutățesc sau nu se ameliorează, trebuie să cereți imediat asistență medicală.

Cum trebuie administrat Firazyr?

Firazyr se administrează prin injecţie subcutanată (sub piele). Fiecare seringă trebuie folosită o singură dată.

Firazyr se injectează cu un ac scurt în ţesutul gras de sub piele, în abdomen (burtă). 

Dacă aveți orice întrebări suplimentare cu privire la acest medicament, adresaţi-vă medicului dumneavoastră sau farmacistului.

Următoarele instrucţiuni pas-cu-pas sunt destinate pentru:
· autoadministrare (adulți) 
· administrare de către un îngrijitor sau profesionist din domeniul sănătății la adulți, adolescenți sau copii cu vârsta mai mare de 2  ani (cu greutatea corporală de cel puțin 12 kg).

Instrucţiunile includ următoarele etape principale:

1) 	Informaţii generale 
2a) 	Pregătirea seringii pentru copii și adolescenți (cu vârste între 2 și 17 ani) cu greutatea de 65 kg sau mai mică
2b)	Pregătirea seringii și a acului pentru injecție (toți pacienții)
3) 	Pregătirea locului de administrare a injecţiei
4) 	Injectarea soluţiei
5) 	Eliminarea materialului pentru injecţie

Instrucţiuni pas-cu-pas pentru injectare

	1) Informaţii generale 
1) 

	· Curățați zona (suprafața) de lucru care urmează a fi utilizată, înainte de a începe procesul.

· Spălaţi-vă pe mâini cu apă şi săpun.

· Deschideţi tăvița îndepărtând sigiliul.

· Scoateţi seringa preumplută din tăviţă.

· Îndepărtaţi capacul seringii preumplute prin deşurubarea acestuia.

· După ce aţi deşurubat capacul, aşezaţi seringa preumplută pe o suprafaţă plană.


	2a) Pregătirea seringii pentru 
copii și adolescenți (cu vârste între 2 și 17  ani)
cu greutatea de 65 kg sau mai mică:


	
Informații importante pentru profesioniștii din domeniul sănătății și îngrijitori:

Atunci când doza este mai mică de 30 mg (3 ml), este necesar următorul echipament pentru a extrage doza corectă (a se vedea mai jos):

a)  Seringa preumplută cu Firazyr (care conține soluția de icatibant)

b)  Conector (adaptor)

c)  Seringă gradată de 3 ml 



Volumul necesar pentru injecție, în ml, trebuie extras într-o seringă de 3 ml gradată, goală (a se vedea tabelul de mai jos).

Tabelul  1: Schema de dozaj pentru copii și adolescenți 

	Greutate corporală
	Volumul injecției

	12 kg - 25 kg
	1,0 ml

	26 kg - 40 kg
	1,5 ml

	41 kg - 50 kg
	2,0 ml

	51 kg - 65 kg
	2,5 ml



Pacienții cu greutatea mai mare de 65 kg vor utiliza conținutul complet al seringii preumplute (3 ml).


Dacă nu sunteți sigur ce volum de soluție să extrageți, întrebați medicul, farmacistul sau asistenta medicală


1) Scoateți dopurile de pe fiecare capăt al conectorului.


Evitați să atingeți capetele conectorului și vârful seringii, pentru a preveni contaminarea 


2) Înșurubați conectorul pe seringa preumplută.

3) Atașați seringa gradată la celălalt capăt al conectorului și asigurați-vă că ambele conexiuni sunt bine fixate.




Transferarea soluției de icatibant în seringa gradată:

1) Pentru a începe să transferați soluția de icatibant, apăsați pe pistonul seringii preumplute (în extrema stângă a ilustrației de mai jos).


2) Dacă soluția de icatibant nu începe să se transfere în seringa gradată, trageți ușor pistonul seringii gradate până când soluția de icatibant începe să curgă în seringa gradată (a se vedea ilustrația de mai jos).


3) Continuați să apăsați pe pistonul seringii preumplute până când se transferă volumul necesar pentru injectare (doza) în seringa gradată. Consultați tabelul 1 pentru informații despre dozaj.


	Dacă este aer prezent în seringa gradată:

	· Întoarceți seringile conectate astfel încât seringa preumplută să fie deasupra (a se vedea ilustrația de mai jos).

	

	· Apăsați pe pistonul seringii gradate astfel încât aerul să fie transferat înapoi în seringa preumplută (este posibil ca acest pas să trebuiască să fie repetat de câteva ori).
	

	· Retrageți volumul necesar de soluție de icatibant.

4) Scoateți seringa preumplută și conectorul din seringa gradată.

5) Eliminați seringa preumplută și conectorul în recipientul pentru obiecte ascuțite.
	




	2b) Pregătirea seringii şi acului pentru injecţie:
toți pacienții (adulți, adolescenți și copii)

	


· Scoateţi învelişul acului de pe blister.

· Răsuciți capacul acului pentru a rupe sigiliul (acul trebuie să rămână în înveliş).



	

· Ţineţi seringa bine în mână. Introduceţi cu grijă acul în seringa preumplută care conţine soluţia incoloră. 

· Răsuciţi seringa preumplută pe acul care se află în continuare în învelişul său. 

· Îndepărtaţi acul din înveliş trăgând de seringă. Nu trageţi de piston.

· Acum seringa este gata pentru injecţie.



	3) Pregătirea locului de administrare a injecţiei


	


· Alegeţi locul de administrare a injecţiei. Locul de administrare a injecţiei trebuie să fie un pliu al pielii, pe abdomen, la aproximativ 5‑10 cm sub buric, pe orice parte. Această suprafaţă trebuie să fie la cel puţin 5 cm depărtare de orice cicatrice. Nu alegeţi o zonă învineţită, umflată sau dureroasă.

· Curăţaţi locul de administrare a injecţiei cu un tampon îmbibat cu alcool şi lăsaţi să se usuce.



	4) Injectarea soluţiei


	














· Ţineţi seringa într-o mână între două degete, cu degetul mare la baza pistonului. 

· Asiguraţi-vă că nu există bule de aer în seringă, împingând pistonul până când la vârful acului apare prima picătură.


	

· Ţineţi seringa aplecată la un unghi între 45-90 de grade faţă de piele, cu acul îndreptat înspre piele. 

· Ţinând seringa într-o mână, folosiţi cealaltă mână pentru a apuca uşor între degetul mare şi celelalte degete un pliu al pielii de la locul de administrare a injecţiei, care a fost înainte dezinfectat.

· Ţineţi pliul pielii, aduceţi seringa lângă piele şi introduceţi repede acul în pliu. 

· Împingeţi uşor pistonul seringii cu o mişcare fermă a mâinii până când toată cantitatea de lichid este injectată în piele şi în seringă nu mai rămâne lichid. 

· Apăsaţi pistonul uşor, în aşa fel încât injectarea să dureze aproximativ 30 de secunde.


· Eliberaţi pliul pielii şi scoateţi uşor acul din piele.



	5) Eliminarea materialului pentru injecţie


	

· Eliminaţi seringa, acul şi învelişul acului într-un recipient pentru obiecte ascuţite folosit pentru eliminarea oricăror deşeuri care pot răni alte persoane în cazul în care nu sunt manipulate corect.






4.	Reacţii adverse posibile
[bookmark: OLE_LINK8][bookmark: OLE_LINK9]
Ca toate medicamentele, acest medicament poate provoca reacţii adverse, cu toate că nu apar la toate persoanele. Aproape toţi pacienţii cărora li se administrează Firazyr vor prezenta o reacţie la locul de injectare (cum ar fi iritaţie cutanată, umflare, durere, mâncărime, înroşire a pielii şi senzaţie de arsură). Aceste efecte sunt de regulă uşoare şi dispar de la sine fără a fi nevoie de tratament suplimentar. 

Foarte frecvente (afectează mai mult de 1 persoană din 10):
· Reacţii suplimentare la locul de injectare (senzaţie de apăsare, învineţire, reducere a sensibilităţii la nivelul acelei zone şi/sau amorţeală, erupţie trecătoare pe piele cu umflături şi mâncărime şi senzaţie de căldură). 

Frecvente (afectează până la 1 persoană din 10):
· Greaţă
· Durere de cap
· Ameţeli
· Febră
· Mâncărimi
· Erupţii trecătoare pe piele
· Înroşire a pielii
· Valori anormale ale analizelor funcţiilor ficatului

Cu frecvență necunoscută (care nu poate fi estimată din datele disponibile):
· Blânde (Urticarie)

Spuneţi imediat medicului dumneavoastră dacă observaţi că simptomele crizei dumneavoastră se agravează după ce aţi luat Firazyr. 

Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice reacţii adverse nemenţionate în acest prospect.

Raportarea reacţiilor adverse

Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa VAnexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează Firazyr

Nu lăsaţi acest medicament la vederea şi îndemâna copiilor.

Nu utilizaţi acest medicament după data de expirare înscrisă pe etichetă și pe cutie după ‘EXP’. Data de expirare se referă la ultima zi a lunii respective.

A nu se păstra la temperaturi peste 25 ○C. A nu se congela.

Nu utilizaţi acest medicament dacă observaţi că ambalajul seringii sau acului este deteriorat sau dacă există orice semne vizibile de deteriorare, de exemplu în cazul în care soluţia este tulbure, conţine particule plutitoare sau în cazul în care culoarea soluţiei s-a modificat.

Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii

Ce conţine Firazyr 
· 
· Substanţa activă este icatibant. Fiecare seringă preumplută conţine icatibant 30 miligrame (sub formă de acetat).
·  Celelalte componente sunt clorură de sodiu, acid acetic glacial, hidroxid de sodiu şi apă pentru preparate injectabile.

Cum arată Firazyr şi conţinutul ambalajului

Firazyr se prezintă ca o soluţie injectabilă limpede, incoloră, într-o seringă preumplută din sticlă cu capacitatea de 3 ml. Ambalajul conţine un ac hipodermic.

Firazyr este disponibil sub formă unui ambalaj unic, conţinând o seringă preumplută cu un ac sau ca ambalaj multiplu, conţinând trei seringi preumplute cu trei ace.

Este posibil ca nu toate mărimile de ambalaj să fie comercializate.

Deţinătorul autorizaţiei de punere pe piaţă și fabricantul
Takeda Pharmaceuticals International AG Ireland Branch
Block 2 Miesian Plaza
50–58 Baggot Street Lower
Dublin 2
D02 HW68
Irlanda

Pentru orice informații referitoare la acest medicament, vă rugăm să contactați reprezentanța locală a deținătorului autorizației de punere pe piață:

	België/Belgique/Belgien
Takeda Belgium NV
Tél/Tel: +32 2 464 06 11 
medinfoEMEA@takeda.com

	Lietuva
Takeda, UAB
Tel: +370 521 09 070
medinfoEMEA@takeda.com


	България
Такеда България ЕООД
Тел.: +359 2 958 27 36
medinfoEMEA@takeda.com 

	Luxembourg/Luxemburg
Takeda Belgium NV
Tél/Tel: +32 2 464 06 11
medinfoEMEA@takeda.com 


	Česká republika
Takeda Pharmaceuticals Czech Republic s.r.o.
Tel: +420 234 722 722
medinfoEMEA@takeda.com

	Magyarország
Takeda Pharma Kft.
Tel.: +36 1 270 7030
medinfoEMEA@takeda.com


	Danmark
Takeda Pharma A/S
Tlf.: +45 46 77 10 10
medinfoEMEA@takeda.com

	Malta
Drugsales Ltd
Tel: +356 21419070
safety@drugsalesltd.com

	Deutschland
Takeda GmbH
Tel: +49 (0)800 825 3325
medinfoEMEA@takeda.com

	Nederland
Takeda Nederland B.V.
Tel: +31 20 203 5492
medinfoEMEA@takeda.com


	Eesti
Takeda Pharma OÜAS
Tel: +372 6177 669
medinfoEMEA@takeda.com

	Norge
Takeda AS
Tlf: +47 800 800 30
medinfoEMEA@takeda.com


	Ελλάδα
Τakeda ΕΛΛΑΣ Α.Ε.
Tηλ: +30 210 6387800
medinfoEMEA@takeda.com

	Österreich
Takeda Pharma Ges.m.b.H. 
Tel: +43 (0) 800-20 80 50 
medinfoEMEA@takeda.com


	España
Takeda Farmacéutica España, S.A.
Tel: +34 917 90 42 22
medinfoEMEA@takeda.com

	Polska
Takeda Pharma Sp. z o.o.
Tel.: +48223062447
medinfoEMEA@takeda.com


	France
Takeda France SAS
Tél: + 33 1 40 67 33 00
medinfoEMEA@takeda.com

	Portugal
Takeda Farmacêuticos Portugal, Lda.
Tel: + 351 21 120 1457
medinfoEMEA@takeda.com


	
Hrvatska
Takeda Pharmaceuticals Croatia d.o.o.
Tel: +385 1 377 88 96
medinfoEMEA@takeda.com

	România
Takeda Pharmaceuticals SRL
Tel: +40 21 335 03 91
medinfoEMEA@takeda.com


	Ireland
Takeda Products Ireland Ltd
Tel: 1800 937 970
medinfoEMEA@takeda.com

	Slovenija
Takeda Pharmaceuticals farmacevtska družba d.o.o.
Tel: + 386 (0) 59 082 480
medinfoEMEA@takeda.com


	Ísland
Vistor ehf.
Sími: +354 535 7000
medinfoEMEA@takeda.com

	Slovenská republika
Takeda Pharmaceuticals Slovakia s.r.o.
Tel: +421 (2) 20 602 600
medinfoEMEA@takeda.com


	Italia
Takeda Italia S.p.A.
Tel: +39 06 502601
medinfoEMEA@takeda.com

	Suomi/Finland
Takeda Oy
Puh/Tel: 0800 774 051
medinfoEMEA@takeda.com


	Κύπρος
A.POTAMITIS MEDICARE LTD
Τηλ: +357 22583333
a.potamitismedicare@cytanet.com.cy
	Sverige
Takeda Pharma AB
Tel: 020 795 079
medinfoEMEA@takeda.com


	Latvija
Takeda Latvia SIA
Tel: +371 67840082
medinfoEMEA@takeda.com

	United Kingdom (Northern Ireland)
Takeda UK Ltd
Tel: +44 (0) 2830 640 902
medinfoEMEA@takeda.com




Acest prospect a fost revizuit în ianuarie 2026.

Alte surse de informaţii

Informaţii detaliate privind acest medicament sunt disponibile pe site-ul Agenției Europene pentru Medicamente: https://www.ema.europa.eu. Există, de asemenea, link-uri cu alte site-uri despre boli rare şi tratamente.

